CELEX: 52020PC0671
Language: lt
Date: 2020-10-30
Title: Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Tarptautinėje cukraus taryboje, dėl Jungtinės Karalystės prisijungimo prie 1992 m. Tarptautinio cukraus susitarimo

EUROPOS KOMISIJA
            Briuselis, 2020 10 30
            COM(2020) 671 final
            2020/0303(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Tarptautinėje cukraus taryboje, dėl Jungtinės Karalystės prisijungimo prie 1992 m. Tarptautinio cukraus susitarimo
            
               
         
         
            
               AIŠKINAMASIS MEMORANDUMAS
            
            
               1.Pasiūlymo dalykas
            
            
               Šis pasiūlymas yra susijęs su sprendimu, kuriuo nustatoma pozicija, kurios Sąjungos vardu turi būti laikomasi Tarptautinėje cukraus taryboje (toliau – TCT), dėl Jungtinės Karalystės prisijungimo prie 1992 m. Tarptautinio cukraus susitarimo.
            
            
               2.Pasiūlymo aplinkybės
            
            
               2.1.1992 m. Tarptautinis cukraus susitarimas
            
            
               1992 m. Tarptautiniu cukraus susitarimu
                  1
                (toliau – Susitarimas) siekiama užtikrinti glaudesnį tarptautinį bendradarbiavimą pasaulinio lygio klausimais dėl cukraus ir kitais susijusiais klausimais, užtikrinti forumą tarpvyriausybinėms konsultacijoms klausimais dėl cukraus ir to, kaip pagerinti pasaulinę cukraus sektoriaus ekonomiką, renkant ir teikiant informaciją apie pasaulinę cukraus ir kitų saldiklių rinką sudaryti palankesnes sąlygas prekybai ir skatinti didesnę cukraus paklausą, visų pirma netradiciniam panaudojimui.
            
            
               Susitarimas įsigaliojo 1993 m. sausio 1 d. 
            
            
               Sąjunga yra Susitarimo šalis
                  2
               .
            
            
               2.2.Tarptautinė cukraus organizacija
            
            
               Susitarimą administruojanti Tarptautinė cukraus organizacija (toliau – TCO) yra Londone įsteigta tarpvyriausybinė organizacija, siekianti įgyvendinti Susitarimo 1 straipsnyje nustatytus tikslus.
            
            
               Šių tikslų siekiama didinant rinkos skaidrumą renkant ir skelbiant statistinę informaciją ir tyrimus apie pasaulinę cukraus gamybą, kainas, eksportą ir importą, vartojimą ir atsargas.
            
            
               Dabar TCO sudaro 87 nariai, tarp kurių daug didžiausių pasaulyje cukraus gamintojų ir importuotojų. Be Sąjungos, jos nariai, be kita ko, dar yra Brazilija, Indija, Tailandas, Australija, Rusijos Federacija ir Kuba. Paskutinė prie TCO prisijungusi šalis yra Šri Lanka, kuri nare tapo 2013 m. rugpjūčio 6 d. 87 TCO nariai iš viso turi 2 000 balsų. 
            
            
               Biudžeto procedūrose (žr. Susitarimo 25 straipsnį), t. y. nustatant narių metinius finansinius įnašus, Sąjungai 2020 m.
                  3
                laikotarpiui buvo skirti 538 balsai. Balsų skaičius nustatomas pagal 25 straipsnį ir kasmet tikslinamas atsižvelgiant į tai, kaip narių dalis bendroje visų narių sudėtinio tonažo bazėje skiriasi nuo tų pačių narių dalies praėjusiais metais. Sudėtinis tonažas apskaičiuojamas prie 35 proc. to nario eksporto į laisvąją rinką pridėjus 15 proc. viso to nario eksporto pagal specialius susitarimus, pridėjus 35 proc. to nario importo į laisvąją rinką ir pridėjus 15 proc. viso to nario importo pagal specialius susitarimus. Kiekvieno nario sudėtinio tonažo bazei apskaičiuoti naudojami duomenys yra kiekvienos iš pirmiau nurodytų kategorijų trijų didžiausių tos kategorijos kiekių per pastaruosius ketverius metus vidurkis, paskelbtas organizacijos naujausiame leidinyje Sugar Year Book. 
            
            
               Priimant sprendimus balsavimo teisės paskirstomos pagal Tarptautinio cukraus susitarimo 11 straipsnį, kuriame atsižvelgiama į narių, kurių balsavimo teisė buvo sustabdyta dėl to, kad jie nesumokėjo įmokos į administracinį biudžetą, balsų perskirstymą. Remiantis naujausiu balsų paskirstymu pagal 11 straipsnį, Europos Sąjunga turi 697 balsus. 
            
            
               Remiantis Europos Sąjungos sutarties 17 straipsniu, TCO posėdžiuose Sąjungai atstovauja Komisija. Valstybės narės gali dalyvauti TCO posėdžiuose, visų pirma Tarybos sesijose.
            
            
               2.3.Numatomas Tarptautinės cukraus tarybos (TCT) aktas
            
            
               2020 m. spalio 2 d. Jungtinė Karalystė
                  4
                pateikė oficialų prašymą dėl prisijungimo prie Susitarimo. 2020 m. spalio 9 d. TCO sekretoriatas pranešė savo nariams apie Jungtinės Karalystės prašymą. Jungtinė Karalystė prašo narystės TCO nuo 2021 m. sausio 1 d., t. y. pasibaigus pereinamajam laikotarpiui po Jungtinės Karalystės išstojimo iš Europos Sąjungos.
            
            
               Pagal Susitarimo 8 straipsnį TCT vykdo visas funkcijas, reikalingas Susitarimo nuostatoms įgyvendinti, arba užtikrina jų vykdymą.
            
            
               Remiantis Susitarimo 41 straipsniu, prie Susitarimo gali prisijungti visų valstybių vyriausybės tokiomis sąlygomis, kokias TCT laiko tinkamomis. Pagal Susitarimo 25 straipsnio 4 dalį tuo atveju, kai narys prie Susitarimo prisijungia įsigaliojus šiam Susitarimui, tačiau prisijungiantysis narys nėra nurodytas Susitarimo priede, TCT nusprendžia, kiek balsų turi būti skirta tam nariui. Prisijungiančiajam nariui sutikus su TCT paskirtu balsų skaičiumi, esamų narių balsai perskaičiuojami taip, kad bendras balsų skaičius liktų 2 000. Jungtinei Karalystei skirti balsai, remiantis dabartiniu balsų paskirstymu, sudarytų 55 balsus ir būtų išskaičiuoti iš Europos Sąjungai pagal TCS 25 straipsnį skirtų balsų. Todėl Europos Sąjungos finansinis įnašas 2021 finansiniais metais būtų atitinkamai sumažintas.
            
         
         
            
               Iki 2020 m. spalio 9 d., kai TCO sekretoriatas paskelbė pranešimą
                  5
                dėl 2020 m. spalio 2 d. Jungtinės Didžiosios Britanijos ir Šiaurės Airijos Karalystės Vyriausybės rašto, apie Jungtinės Karalystės prašymą TCO administraciniame komitete arba TCT posėdžiuose oficialiai diskutuota nebuvo. 2020 m. lapkričio 27 d. 57-ojoje TCT sesijoje TCT nustatys Jungtinės Didžiosios Britanijos ir Šiaurės Airijos Karalystės prisijungimo sąlygas pagal Susitarimo 41 straipsnį. 
            
            
               Susitarimas dėl išstojimo
            
            
               Pagal Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos susitarimo
                  6
                (toliau – Susitarimas dėl išstojimo) 129 straipsnio 2 dalį pereinamuoju laikotarpiu Sąjunga toliau atstovaus Jungtinei Karalystei bet kurių tarptautiniais susitarimais, kuriuos yra sudariusi Sąjunga, įsteigtų organų veikloje. Pereinamuoju laikotarpiu Jungtinė Karalystė turėtų susilaikyti nuo bet kokių veiksmų ar iniciatyvų, kurie galėtų pakenkti Sąjungos interesams. Tačiau, kaip nustatyta Susitarimo dėl išstojimo 129 straipsnio 4 dalyje, Jungtinė Karalystė gali vesti derybas dėl tarptautinių susitarimų, kuriuos ji ketina savarankiškai sudaryti Sąjungos išimtinės kompetencijos srityse, juos pasirašyti ir ratifikuoti, jei tie susitarimai neįsigalioja ar nėra taikomi pereinamuoju laikotarpiu.
            
            
               3.Pozicija, kurios turi būti laikomasi Sąjungos vardu
            
            
               
                  Tarybos sprendimu 92/580/EEB
                     7
                   Sąjungos sudarytas 1992 m. Tarptautinis cukraus susitarimas galiojo iki 1995 m. gruodžio 31 d. Kiekvieną kartą Susitarimo galiojimas, remiantis jo 45 straipsnio 2 dalimi, pratęsiamas ne ilgesniam kaip dvejų metų laikotarpiui. 2019 m. liepos 19 d. TCT nusprendė pratęsti TCS galiojimą dvejiems metams – iki 2021 m. gruodžio 31 d.
                     8
                   
               
               
                  Sąjunga visada buvo aktyvi TCO narė ir rėmė šios organizacijos plėtrą. 
               
               
                  Jungtinė Karalystė yra svarbi žemės ūkio produktų, įskaitant cukrų, kuris yra pagrindinis į TCO veiklos sritį patenkantis produktas, gamintoja. Būdama Sąjungos nare, Jungtinė Karalystė daug prekiavo cukrumi ir produktais, kurių sudėtyje yra cukraus, su valstybėmis narėmis.
               
               
                  Pereinamuoju laikotarpiu po Jungtinės Karalystės išstojimo iš Sąjungos Jungtinei Karalystei toliau privalomi Sąjungos tarptautiniai susitarimai ir Sąjunga toliau atstovauja Jungtinei Karalystei TCO. 
               
               
                  Pagal Susitarimo 26 straipsnio 1 dalį narių metiniai finansiniai įnašai turi būti sumokėti pirmąją finansinių metų dieną, o narių įnašai už metus, kuriais jie įstojo į TCO, turi būti sumokėti tą dieną, kai jie tampa nariais. Todėl Sąjunga savo metinius įnašus TCO moka sausio mėn. pradžioje už visus atitinkamus finansinius metus, kurie prasideda sausio mėn. ir baigiasi gruodžio mėn. 2020 m. Sąjungos įnašas buvo sumokėtas iš 2020 m. Sąjungos biudžeto, į kurį savo įnašą moka ir Jungtinė Karalystė. Todėl už visus 2020 m. finansinius metus Sąjungos įnašas į TCO taip pat apima Jungtinės Karalystės sumokėtą dalį. 2021 m. sausio 1 d. Jungtinei Karalystei prisijungus prie Susitarimo, Sąjungos įnašas į TCO už 2021 finansinius metus nebeapims Jungtinės Karalystės dalies.
               
               
                  Šio pasiūlymo tikslas – nustatyti Sąjungos poziciją TCO dėl Jungtinės Karalystės prisijungimo prie Susitarimo nuo 2021 m. sausio 1 d. Atsižvelgiant į tai, kad prisijungimo procedūra pagal Susitarimo nuostatas priklauso nuo TCT sprendimo, Sąjungos pozicija bus nustatyta remiantis Sutarties dėl Europos Sąjungos veikimo (SESV) 218 straipsnio 9 dalimi. 
               
            
            
               4.Teisinis pagrindas
            
            
               4.1.Procedūrinis teisinis pagrindas
            
            
               4.1.1.Principai
            
            
               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.
            
            
               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. 
            
            
               4.1.2.Taikymas aptariamuoju atveju
            
            
               Numatomu TCT aktu padidinamas 1992 m. Tarptautinio cukraus susitarimo narių skaičius. Numatomas TCT aktas turi teisinę galią visų pirma todėl, kad juo bus nustatytos tokio prisijungimo sąlygos, konkrečiai, dėl prisijungimo pasikeis TCT, kurios sprendimai priimami ir rekomendacijos teikiamos iš esmės bendru sutarimu, sprendimų priėmimo pusiausvyra. Nesant bendro sutarimo, sprendimai ir rekomendacijos priimami paprasta balsų dauguma, išskyrus atvejus, kai šiame Susitarime numatyta, kad jie priimami specialia balsų dauguma
                  9
               , ir yra privalomi jo nariams, kaip nurodyta Susitarimo 13 straipsnyje. Atitinkamiems narių finansiniams įnašams įtakos taip pat turės 1992 m. Tarptautinio cukraus susitarimo narių skaičiaus padidinimas. Todėl reikės nustatyti Sąjungos poziciją.
            
            
               Numatomu aktu Susitarimo institucinė struktūra nepapildoma ir nekeičiama.
            
            
               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.
            
            
               4.2.Materialinis teisinis pagrindas
            
         
         
            
               4.2.1.Principai
            
            
               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.
            
            
               4.2.2.Taikymas aptariamuoju atveju
            
            
               Numatomo akto pagrindinis tikslas ir turinys susiję su prekyba žemės ūkio produktais. 
            
            
               Todėl siūlomo sprendimo materialinis teisinis pagrindas yra SESV 207 straipsnio 4 dalies pirma pastraipa.
            
            
               4.3.Išvada
            
            
               Siūlomo sprendimo teisinis pagrindas turėtų būti SESV 207 straipsnio 4 dalies pirma pastraipa kartu su 218 straipsnio 9 dalimi.
            
            
               2020/0303 (NLE)
            
            
               Pasiūlymas
            
            
               TARYBOS SPRENDIMAS
            
            
               dėl pozicijos, kurios Europos Sąjungos vardu turi būti laikomasi Tarptautinėje cukraus taryboje, dėl Jungtinės Karalystės prisijungimo prie 1992 m. Tarptautinio cukraus susitarimo
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Tarybos sprendimu 92/580/EEB
                  10
                Sąjunga sudarė 1992 m. Tarptautinį cukraus susitarimą (toliau – Susitarimas) ir jis įsigaliojo 1993 m. sausio 1 d. Susitarimas iš pradžių buvo sudarytas trejų metų laikotarpiui;
            
            
               (2)pagal Susitarimo 45 straipsnio 2 dalį Tarptautinė cukraus taryba kiekvieną kartą gali pratęsti Susitarimo galiojimą ne ilgesniam kaip dvejų metų laikotarpiui. Nuo Susitarimo sudarymo jis buvo reguliariai pratęsiamas papildomais dvejų metų laikotarpiais. Paskutinį kartą Susitarimas buvo pratęstas Tarptautinės cukraus tarybos sprendimu 2019 m. liepos 10 d.
                  11
                ir galioja iki 2021 m. gruodžio 31 d.;
            
            
               (3)remiantis Susitarimo 41 straipsniu, prie Susitarimo gali prisijungti visų valstybių vyriausybės Tarptautinės cukraus tarybos nustatytomis sąlygomis;
            
            
               (4)2020 m. spalio 2 d. Jungtinė Karalystė pateikė oficialų prašymą dėl prisijungimo prie Susitarimo nuo 2021 m. sausio 1 d.;
            
            
               (5)Tarptautinės cukraus tarybos 57-ojoje sesijoje, kurią numatyta surengti 2020 m. lapkričio 27 d., Tarptautinė cukraus taryba turi nustatyti Jungtinės Didžiosios Britanijos ir Šiaurės Airijos Karalystės prisijungimo sąlygas pagal Susitarimo 41 straipsnį;
            
         
         
            
               (6)todėl tikslinga nustatyti poziciją, kurios Sąjungos vardu turi būti laikomasi Tarptautinėje cukraus taryboje;
            
            
               (7)Jungtinė Karalystė yra pagrindinė cukraus gamintoja. Sąjunga suinteresuota patvirtinti Jungtinės Karalystės prisijungimą prie Susitarimo šiame sprendime nustatytomis sąlygomis;
            
            
               (8)Jungtinei Karalystei nuo jos prisijungimo prie Susitarimo dienos skirti balsai turėtų būti išskaičiuoti iš Sąjungai pagal to Susitarimo 25 straipsnį skirtų balsų. Todėl Europos Sąjungos finansinis įnašas nuo 2021 finansinių metų turėtų būti atitinkamai sumažintas;
            
            
               (9)Jungtinės Karalystės prisijungimas prie Susitarimo turėtų įsigalioti tik pasibaigus pereinamajam laikotarpiui, nurodytam Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 126 straipsnyje, ir iki to laikotarpio pabaigos Susitarimas neturėtų būti laikinai taikomas Jungtinei Karalystei,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               1.Pozicija, kurios Sąjungos vardu turi būti laikomasi 2020 m. lapkričio 27 d. įvyksiančioje Tarptautinės cukraus tarybos 57-ojoje sesijoje, yra pritarti Jungtinės Karalystės prisijungimui prie 1992 m. Tarptautinio cukraus susitarimo (toliau – Susitarimas) laikantis 2, 3 ir 4 dalyse nustatytų sąlygų. 
            
            
               2.Prisijungimas neįsigalioja ir Susitarimas Jungtinei Karalystei laikinai netaikomas iki Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos 126 straipsnyje nurodyto pereinamojo laikotarpio pabaigos.
            
            
               3.Nuo prisijungimo prie Susitarimo dienos Jungtinei Karalystei bus skirtas pagal Susitarimo 25 straipsnį nustatytas ir 2020 m. lapkričio 27 d. Tarptautinės cukraus tarybos 57-ojoje sesijoje patvirtintas balsų skaičius, kuris bus išskaičiuotas iš Europos Sąjungai skirtų balsų.
            
            
               4.Sąjungos finansinis įnašas bus sumažintas atsižvelgiant į Susitarimo 25 straipsnį.
            
            
               2 straipsnis
            
            
               Šis sprendimas skirtas Komisijai.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
            
                     
                        FINANSINĖ PAŽYMA
                     
                  
                  
                     
                        Fin Stat/20/PSHMK/pl/62220293413793
                     
                     
                     
                        agri.ddg3.g.4(2020) 6175239 
                     
                  
               
                     
                  
                  
                     
                        2020 06 22
                     
                  
               
                     
                  
                  
                     
                        DATA: 2020 10 13
                     
                     
                  
               
                     
                        1.
                     
                  
                  
                     
                        BIUDŽETO IŠLAIDŲ KATEGORIJA:
                     
                     
                     
                        15 20 skyrius – BANDOMIEJI PROJEKTAI, PARENGIAMIEJI VEIKSMAI, PREROGATYVOS IR KITI VEIKSMAI
                     
                     
                        15 20 03 06 Tarptautinės organizacijos ir susitarimai
                              
                     
                  
                  
                     
                        ASIGNAVIMAI:
                     
                     
                     
                        B2021: 15 605 027 EUR 
                     
                  
               
                     
                        2.
                     
                  
                  
                     
                        PAVADINIMAS: 
                        Tarybos sprendimo dėl pozicijos, kurios Europos Sąjungos vardu turi būti laikomasi Tarptautinėje cukraus taryboje, dėl Jungtinės Karalystės prisijungimo prie 1992 m. Tarptautinio cukraus susitarimo pasiūlymas
                     
                  
               
                     
                        3.
                     
                  
                  
                     
                        TEISINIS PAGRINDAS: šio pasiūlymo teisinis pagrindas yra Sutarties dėl Europos Sąjungos veikimo 207 straipsnio 4 dalis kartu su 218 straipsnio 9 dalimi.
                     
                  
               
                     
                        4.
                     
                  
                  
                     
                        TIKSLAI:
                     
                     
                        patvirtinti Jungtinės Karalystės prisijungimą prie 1992 m. Tarptautinio cukraus susitarimo. 
                     
                  
               
                     
                        5.
                     
                  
                  
                     
                        FINANSINIS POVEIKIS
                     
                  
                  
                     
                        12 MĖN. LAIKOTARPIS 
                           
                           (EUR)
                     
                  
                  
                     
                        EINAMIEJI FINANSINIAI METAI (2020)
                     
                     
                        (EUR)
                     
                  
                  
                     
                        ATEINANTYS FINANSINIAI METAI (2021) 
                     
                     
                        (EUR)
                     
                  
               
                     
                        5.0.
                     
                  
                  
                     
                        IŠLAIDOS:
                     
                     
                        -
                              ES BIUDŽETO 
                           (GRĄŽINAMOSIOS IŠMOKOS IR (ARBA) INTERVENCIJOS)
                     
                     
                        -
                              NACIONALINIŲ INSTITUCIJŲ
                     
                     
                        -
                              KITA
                     
                  
                  
                     
                  
                  
                     
                  
                  
                     
                     
                        - 42 937-
                     
                  
               
                     
                        5.1
                     
                  
                  
                     
                        ĮPLAUKOS:
                     
                     
                        -
                              ES NUOSAVIEJI IŠTEKLIAI (MOKESČIAI IR (ARBA) MUITAI)
                     
                     
                        -
                              NACIONALINĖS
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.0.1
                     
                  
                  
                     
                        NUMATOMOS IŠLAIDOS
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        NUMATOMOS ĮPLAUKOS
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        APSKAIČIAVIMO METODAS – ES skiriama 55 balsais mažiau, 686 GBP už balsą
                     
                  
               
                     
                        6.0
                     
                  
                  
                     
                        AR PROJEKTAS GALI BŪTI FINANSUOJAMAS IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ?
                     
                  
                  
                     
                        NETAIKOMA
                     
                  
               
                     
                        6.1
                     
                  
                  
                     
                        AR PROJEKTAS GALI BŪTI FINANSUOJAMAS PERKELIANT LĖŠAS IŠ VIENO EINAMOJO BIUDŽETO SKYRIAUS Į KITĄ?
                     
                  
                  
                     
                        NETAIKOMA
                     
                  
               
                     
                        6.2
                     
                  
                  
                     
                        AR REIKĖS PAPILDOMO BIUDŽETO?
                     
                  
                  
                     
                        NE
                     
                  
               
                     
                        6.3
                     
                  
                  
                     
                        AR ASIGNAVIMUS REIKĖS ĮTRAUKTI Į BŪSIMUS BIUDŽETUS?
                     
                  
                  
                     
                        NE
                     
                  
               
                     
                        Šis sprendimas turės teigiamą poveikį ES biudžetui nuo 2021 m. biudžetinių metų. Tikimasi, kad ES įnašas bus 42 937 EUR mažesnis, nes Jungtinė Karalystė mokės savo narystės mokestį. Suma gali skirtis atsižvelgiant į sumą, mokėtiną už kiekvieną balsą GBP, ir į EUR/GBP keitimo kursą. Šiam įverčiui buvo panaudotas 2020 m. spalio 12 d. ECB GBP/EUR kursas (1 GBP = 1,1380 EUR).
                     
                  
               
         
         
            
                  
                     (1)
                  
                        1992 m. Tarptautinis cukraus susitarimas (OL L 379, 1992 12 23, p. 16).
               
               
                  
                     (2)
                  
                        1992 m. lapkričio 13 d. Tarybos sprendimas 92/580/EEB dėl 1992 m. Tarptautinio cukraus susitarimo pasirašymo ir sudarymo (OL L 379, 1992 12 23, p. 15).
               
               
                  
                     (3)
                  
                        Tarptautinės cukraus organizacijos veiklos finansiniai metai trunka nuo sausio 1 d. iki gruodžio 31 d.
               
               
                  
                     (4)
                  
                        Maisto, aplinkos ir kaimo reikalų ministerijos parlamentinio valstybės sekretoriaus raštu.
               
               
                  
                     (5)
                  
                        Informacinis pranešimas (20)68.
               
               
                  
                     (6)
                  
                        Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos.
               
               
                  
                     (7)
                  
                        OL L 379, 1992 12 23, p. 15.
               
               
                  
                     (8)
                  
                        Pasiūlymas dėl Tarybos sprendimo, kuriuo nustatoma pozicija, kurios turi būti laikomasi Europos Sąjungos vardu Tarptautinėje cukraus taryboje dėl 1992 m. Tarptautinio cukraus susitarimo galiojimo pratęsimo (COM(2019) 286 final), kurį Taryba patvirtino 2017 m. rugsėjo 25 d. bendrųjų reikalų posėdyje.
               
               
                  
                     (9)
                  
                        Susitarimo 2 straipsnio 4 dalyje speciali balsų dauguma apibrėžiama kaip balsavimas, kuriam reikia ne mažiau kaip dviejų trečdalių dalyvaujančių ir balsuojančių narių balsų, su sąlyga, kad šiuos balsus atiduoda ne mažiau kaip du trečdaliai dalyvaujančių ir balsuojančių narių.
               
               
                  
                     (10)
                  
                        1992 m. lapkričio 13 d. Tarybos sprendimas 92/580/EEB dėl 1992 m. Tarptautinio cukraus susitarimo pasirašymo ir sudarymo (OL L 379, 1992 12 23, p. 15).
               
               
                  
                     (11)
                  
                        Pasiūlymas dėl TARYBOS SPRENDIMO, kuriuo nustatoma pozicija, kurios turi būti laikomasi Europos Sąjungos vardu Tarptautinėje cukraus taryboje dėl 1992 m. Tarptautinio cukraus susitarimo galiojimo pratęsimo (COM(2019) 286 final), kurį Taryba patvirtino 2019 m. rugsėjo 25 d. bendrųjų reikalų posėdyje.